stanford-oval/wikipedia huggingface dataset:
F-1 Trillion
הערות שוליים

↑  Mendelsohn, Jon (9 ביוני 2023). "Post Malone Answers The Question: 'Are You Going to Do a Country Album?'". American Songwriter. נבדק ב-21 ביוני 2024. {{cite web}}:  (עזרה)
↑  Lorie Hollabaugh (14 במאי 2024). "Morgan Wallen & Post Malone Make History With 'I Had Some Help'". Music Row. נבדק ב-14 במאי 2024. {{cite web}}:  (עזרה)
1 2 3 4 5  Keith Caulfield, Post Malone’s ‘F-1 Trillion’ Revs In at No. 1 on Billboard 200 Chart, Billboard, ‏2024-08-25 (באנגלית אמריקאית)
1 2  Thania Garcia, Post Malone Tops Albums Chart With ‘F-1 Trillion’; Bruno Mars and Lady Gaga’s ‘Die With a Smile’ Debuts at No. 3, Variety, ‏2024-08-26 (באנגלית אמריקאית)
↑  2025 GRAMMYs: See The Full Winners & Nominees List | GRAMMY.com, grammy.com
↑  ARIA Top 100 Albums Chart, www.aria.com.au (באנגלית)
↑  Year-end Charts – Billboard 200 Albums, בילבורד, ‏2024
↑  Year-end Charts – Top Streaming Albums, בילבורד, ‏2024
↑  Year-end Charts – Top Album Sales, בילבורד, ‏2024
↑  Year-end Charts – Top Country Albums, בילבורד, ‏2024
↑  Post Malone – F-1 Trillion, BPI, ‏1 בנובמבר 2024
| פוסט מאלון |
| --- | --- | --- |
דיסקוגרפיה
| אלבומי אולפן | Stoney • Beerbongs & Bentleys • Hollywood's Bleeding • Twelve Carat Toothache • Austin • F-1 Trillion |  |
| מיקסטייפים | August 26th |  |
| אלבומי אוסף | The Diamond Collection |  |
| סינגלים | "White Iverson" • "Too Young" • "Go Flex" • "Deja Vu" • "Congratulations" • "Rockstar" • "Candy Paint" • "I Fall Apart" • "Psycho" • "Ball for Me" • "Better Now" • "Sunflower" • "Wow" • "Goodbyes" • "Circles" • "Enemies" • "Allergic" • "Take What You Want" • "Only Wanna Be With You (Pokémon 25 Version)" • "Life's a Mess II" • "Motley Crew" • "One Right Now" • "Cooped Up" • "I Like You (A Happier Song)" • "Chemical" •‏ "Mourning" |  |
| השתתפות בסינגלים | "Homemade Dynamite" (Remix) • "Jackie Chan" • "Writing on the Wall" • "Forever" • "It's a Raid" • "Tommy Lee" • "Tap In (Remix)" • "Wolves" • "Spicy" • "I Did It" |  |
| שירים אחרים | "Stay" • "Saint-Tropez" |  |
| סיבובי הופעות | Hollywood Dreams Tour • Stoney Tour • Beerbongs & Bentleys Tour • Runaway Tour • Twelve Carat Tour • If Y'all Weren't Here, I'd Be Crying Tour |  |
| --- | --- |
בקרת זהויות :  MusicBrainz release group: 0734e110-d412-4b0e-825a-7ddc45e017cf
קרב נאהוונד

קרב נָאהָוונד (ערבית: معركة نهاوند, תעתיק מדויק: נהאונד) היה קרב במסגרת כיבוש האימפריה הסאסאנית על ידי הצבא של האימפריה המוסלמית שנערך בשנת 642, בסמוך לעיר נאהוונד שבמחוז המדאן באיראן של ימינו. למרות יתרון מספרי של הצבא הפרסי הסתיים הקרב בניצחון מוחלט של המוסלמים וחורבן האימפריה הסאסאנית. בהיסטוריוגרפיה המוסלמית ידוע הקרב בשם "הניצחון של כל הניצחונות".
מצודת נאהוונד באיור מן המאה ה-19
למרות חשיבות הקרב, מעט מאוד ידוע על מהלכו והמקורות המוסלמים הנותנים את עיקר התיאורים נוטים להגזמה ולתיאור חד צדדי של האירוע. על פי ההיסטוריון המוסלמי מוחמד אבן ג'ריר א-טברי (أبو جعفر محمد بن جرير الطبري) שעבודתו ההיסטוריה של נביאים ומלכים (تاريخ الرسل والملوك) מתארת את ההיסטוריה מתחילת ימי העולם על פי הקוראן ועד לשנת 915, מנה הצבא הפרסי כ-50,000, לוחמים תחת פיקודו של אציל בשם פיירוז, והצבא המוסלמי מנה כ-20,000 לוחמים בפיקודו של נועיימן בן מוקרין (النعمان بن مقرن) מקבוצת הצחאבה.
על-פי ההיסטוריוגרפיה המוסלמית, המהלך המכריע בקרב אירע כאשר חיל הפרשים הפרסי פותה לרדוף אחר פרשים בדואים קלים אל תוך מארב מתוכנן מראש. לכודים בעמק הררי צר ומוקפים מכל עבר, הושמדו היחידות הפרסיות ומעטים הצליחו להימלט משדה הקטל.
השליט האחרון לשושלת הסאסאנית, יזדגרד השלישי איבד את מעט השליטה שהייתה נתונה בידיו ואת יכולתו לגייס צבא לקרב בלימה נוסף. הוא ברח עם אצילי החצר המעטים שנותרו לצידו ועם צבא קטן לכוון מזרח, אזור שבעבר היה חלק מהאימפריה הפרתית ועוין את השלטון הסאסאני המרכזי. הוא נרצח על ידי אלמוני בשנת 651 בעיר גאיור קלה (מרב העתיקה) בטורקמניסטן. מותו סימן את סופה של האימפריה הסאסנית ואת שלטונה בעיראק ואיראן.
הערות שוליים

↑  Iran – Encyclopædia Britannica Online
| --- | --- |
בקרת זהויות :  NLI: 987007558125005171  LCCN: sh85089527
טאריק למפטי

טאריק קוואמי ני-לנטה למפטי (באנגלית: Tariq Kwame Nii-Lante Lamptey; נולד ב-30 בספטמבר 2000) הוא כדורגלן אנגלי, המשחק בעמדת המגן הימני בברייטון אנד הוב אלביון מהפרמייר ליג.
קריירת מועדונים

למפטי נולד בהילינגדון, לונדון רבתי. הוא תוצר מחלקת הנוער של צ'לסי, כאשר הצטרף לאקדמיה בגיל 8.
ב-29 בדצמבר 2019, ערך למפטי את הופעת הבכורה שלו בפרמייר ליג כשעלה כמחליף בניצחון 1–2 של צ'לסי על ארסנל. הוא הופיע עוד שתי הופעות עבור צ'לסי, שתיהן במסגרת הגביע האנגלי, לפני שעזב את המועדון בינואר 2020.
ב-31 בינואר 2020, עבר למפטי לברייטון אנד הוב אלביון וחתם על חוזה לשלוש וחצי שנים.
ב-23 ביוני ערך הופעת בכורה בתיקו 0-0 נגד לסטר סיטי. המשחק התעכב עקב פגרת הליגה בעקבות התפרצות נגיף הקורונה בבריטניה.
ב-1 בנובמבר 2020 כבש שער בכורה בפרמייר ליג כשכבש בהפסד ברייטון 1–2 לטוטנהאם הוטספר.
קריירה בינלאומית

למפטי, יליד אנגליה, ממוצא גנאי, ייצג את נבחרת אנגליה בנבחרות הנוער וביולי 2020 פנתה אליו ההתאחדות הגנאית על מנת שייצג את הנבחרת הלאומית. אף על פי כן, ב-8 בספטמבר 2020 ערך הופעת בכורה בנבחרת אנגליה עד גיל 21, כשפתח בהרכב הנבחרת בניצחון 1–2 על אוסטריה.
בחודש יולי 2022 עבר למפטי לייצג את נבחרת גאנה. ב-23 בספטמבר 2022 ערך את הופעת הבכורה שלו בנבחרת, בהפסד 3-0 לנבחרת ברזיל במשחק ידידות.
נכלל בסגל נבחרת גאנה לטורניר מונדיאל 2022.
הערות שוליים

↑  Brighton & Hove Albion, www.brightonandhovealbion.com (באנגלית)
↑  "Brighton sign Lamptey from Chelsea". BBC Sport (באנגלית בריטית). נבדק ב-2020-10-13.
↑  PHOTOS: Ghanaian youngster Tariq Lamptey joined by family as he signs professional Chelsea contract, GhanaSoccernet, ‏21 באוקטובר 2017 (באנגלית)
↑  Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית)
| נבחרת גאנה – מונדיאל 2022 |
| --- | --- | --- |
|  1 אטי-זיגי •  2 למפטי •  3 אודוי •  4 סליסו •  5 פארטי •  6 אווסו •  7 איסאהאקו •  8 קיירה •  9 ג'. איו •  10 א. איו •   11 בוכארי •  12 דנלאד • 13 אפרייה •  14 מנסה • 15 איידו • 16 נורודין • 17 רחמן • 18 אמרטי • 19 ויליאמס • 20 קודוס • 21 עבדול סאמד • 22 סולימאנה • 23 ג'יקו • 24 סווה • 25 סמניו • 26 סיידו • מאמן: אדו |  1 אטי-זיגי •  2 למפטי •  3 אודוי •  4 סליסו •  5 פארטי •  6 אווסו •  7 איסאהאקו •  8 קיירה •  9 ג'. איו •  10 א. איו •   11 בוכארי •  12 דנלאד • 13 אפרייה •  14 מנסה • 15 איידו • 16 נורודין • 17 רחמן • 18 אמרטי • 19 ויליאמס • 20 קודוס • 21 עבדול סאמד • 22 סולימאנה • 23 ג'יקו • 24 סווה • 25 סמניו • 26 סיידו • מאמן: אדו | גאנה |
פאנאיה

| --- | --- |

 נתונים כלליים
 תקופת הפעילות:  1 בינואר 2006 – הווה (19 שנים) 
 מיקום המטה:  מנלו פארק 
 מוצרים עיקריים:  Test Automation Test Management Change Impact Analysis Panaya for Salesforce
  
 www.panaya.com
 
פאנאיה (באנגלית: Panaya) היא חברת טכנולוגיה גלובלית שבסיסה בהוד השרון, ישראל. החברה היא חברת בת של קבוצת "אינפוסיס", ויש לה משרדים בצפון אמריקה, אירופה ויפן. פאנאיה מפתחת פלטפורמת תוכנה כשירות של פתרון בדיקת תוכנה המותאם למערכות לתכנון משאבי ארגון (ERP), ניהול קשרי לקוחות (CRM) ואפליקציות ענן-עסקיות.
היסטוריה

החברה נוסדה בתחילת 2006 ברעננה על ידי היזם יוסי כהן, במטרה לפתח פתרון תוכנה המאתר מראש ומונע טעויות במערכות לניהול משאבי ארגון (ERP) תוצרת חברת "SAP". הפתרון בודק ביצוע שינויים וטעויות בהטמעות של מערכות SAP; במטרה לסייע לארגונים לבצע אופטימיזציה לאפליקציית ה-ERP, ולהקטין את הסיכונים הכרוכים בהטמעה, תחזוקה ושדרוג של מערכות אלו. הוא נועד להוזיל עלויות השימוש והתחזוקה של מערכות בעד כ-50%.
בשנת 2007 נקלעה החברה לסכסוך משפטי עם עובדת שהגישה תביעה בטענה שפוטרה שלא כדין בגלל הריונה; החברה ביקשה להפריך את הטענה באמצעות הגשת תכתובות מייל פרטיות שלה שנשלחו מהעבודה וטענה שחיפשה עבודה עוד לפני שפוטרה. טענת העובדת הייתה כי החיטוט בדואר הפרטי שלה הייתה האזנת סתר אסורה. בבית הדין האזורי לעבודה בתל אביב נקבע שהראיה של "פאנאיה" קבילה, ואילו בבית הדין האזורי לעבודה בנצרת, במקרה אחר, נקבע שהראיה אינה קבילה. על החלטותיהם של בתי הדין האזוריים לעבודה הוגשו ערעורים לבית הדין הארצי לעבודה. בית הדין הארצי לעבודה דן בשני הערעורים בצוותא, והרחיב את היריעה למתן פסק דין מקיף ומנחה בסוגיה.
בינואר 2010 נכללה החברה ברשימת "100 חברות הטכנולוגיה המובילות בעולם" של מגזין הטכנולוגיה האמריקאי "רד הרינג". החברה גדלה במהירות וגיסה מאות לקוחות, רובם ארגונים גדולים בענפי התעשייה והפיננסים; אולם במאי 2013 הודיעה כי קיצצה כ-15% מכוח האדם, לאחר שגייסה יותר מ-100 עובדים נוספים תוך שנה.
בפברואר 2015 הודיעה חברת "אינפוסיס" ההודית על רכישת החברה תמורת כ-200 מיליון דולר.
בשנת 2017 השיקה החברה את Test Dynamix, פלטפורמת ניהול בדיקות חכמה עבור יישומי ERP המאפשרת שיתוף פעולה בין אנשי מערכות המידע והמשתמשים באיתור ותיקון תקלות ופגמים. בשנת 2019, הרחיבה החברה את סל המוצרים שלה והחלה לתמוך ב Salesforce עם השקת המוצר ForeSight.
בשנת 2021, השיקה את Change Intelligence Platform, פלטפורמת SaaS שמראה לארגונים את ההשפעה של כל שדרוג, עדכונים או תכונה נוספת על ה-ERP או ה-CRM שלהם, כמו SAP, Oracle E-Business Suite ומערכות Salesforce. בשנת 2022 השיקה החברה תוסף Change Analysis כדי לשפר את פתרון Panaya Test Dynamix עם יכולת מופעלת בינה מלאכותית המייעל את מחזורי הבדיקה ומפחית סיכונים. ביוני 2024, הכריזה על השקת פתרון אוטומציית הבדיקות העדכני ביותר ללא קוד.
משקיעים

המשקיעים הראשונים בחברה היו קרנות הון הסיכון "גימיני ישראל" ו"בנצ'מרק קפיטל", שהשקיעו בחברה כ-5 דולר מיליון, באפריל 2006. באוגוסט 2009, גייסה החברה 5 מיליון דולר בסבב השקעה שני בהובלת "קבוצת טמרס של איש העסקים פויו זבלודוביץ'. בספטמבר 2010 זבלודוביץ' מכר אחזקתו בחברה ברווח של 20 מיליון שקל לידי הקרנות: בנצ'מרק, "באטרי ונצ'רס" ו-HPV,
ביוני 2010, השלימה החברה סבב גיוס שלישי בסך 7 מיליון דולר בהובלת קרן "באטרי ונצ'רס" וקרן HPV, קרן ההון סיכון של האסו פלטנר, מייסד שותף של חברת "SAP".
בינואר 2013, המשקיעים הקיימים הזרימו 16 דולר מיליון נוספים בסיבוב גיוס רביעי. בינואר 2015, גייסה החברה כ-20 מיליון דולר בהובלת קרן Israel Growth Partners של חיים שני ומשה ליכטמן. החברה גייסה בסך הכול עד למכירתה כ-58 מיליון דולר.
ראו גם

פסק דין טלי איסקוב
הערות שוליים

↑  גיא גרימלנד, פאנאיה גייסה 5 מיליון דולר, באתר TheMarker‏, 30 במאי 2006
↑  לקראת אירוע | מוטי טל, פאנאיה: "המטרה – לצמצם העלויות והסיכונים הכרוכים בשדרוג ותחזוקת מערכות ה-ERP", באתר "אנשים ומחשבים", 2 במרץ 2014
↑  נורית רוט, לידיעת השכירים: בית המשפט קבע כי למעסיק מותר לקרוא תכתובות דואר אישיות, באתר TheMarker‏, 30 ביולי 2007
↑  חן מענית, ‏המעביד הגדול, באתר גלובס, 13 בפברואר 2011
חן מענית, ‏פסק דין תקדימי: מתי יכול מעביד לחדור לדוא"ל של עובד?, באתר גלובס, 9 בפברואר 2011
↑  גיא גרימלנד, 4 חברות סטארט-אפ ישראליות ברשימת "100 הגדולות" של רד הרינג, באתר TheMarker‏, 19 בינואר 2010
↑  אור הירשאוגה, פיטורים בחברת התוכנה Panaya: קיצצה כ-15% מכוח האדם, באתר TheMarker‏, 30 במאי 2013
1 2  ענבל אורפז, פאנאיה מרעננה נמכרת ב-230 מיליון דולר לאינפוסיס ההודית, באתר TheMarker‏, 16 בפברואר 2015
רועי גולדנברג, ‏Infosys נכנסת לישראל: רוכשת ב-230 מ' ד' את Panaya, באתר גלובס, 16 בפברואר 2015
↑  TheMarker digital, פאנאיה גייסה 5 מיליון דולר בסבב השקעות ראשון מהקרנות בנצ'מרק קפיטל וג'מיני ישראל, באתר TheMarker‏, 30 במאי 2006
↑  אורה קורן, פויו זבלודוביץ' משקיע בחברה המפתחת כלים למערכות סאפ, באתר TheMarker‏, 30 ביוני 2009
↑  מיכאל רוכוורגר, גיא גרימלנד, פויו זבלודוביץ' מכר אחזקתו בחברת התוכנה פאנאיה ברווח של 20 מיליון שקל, באתר TheMarker‏, 21 בספטמבר 2010
↑  גיא גרימלנד, פאנאיה גייסה 7 מיליון דולר, באתר TheMarker‏, 7 ביוני 2010
↑  חברת פאנאיה גייסה 16 מיליון דולרים במימון סדרה ד', באתר "אנשים ומחשבים", 9 בינואר 2013
↑  מיכאל רוכוורגר, ענבל אורפז, השקעה שנייה לשני וליכטמן: חברת התוכנה פאנאיה, באתר TheMarker‏, 11 בינואר 2015
בובי ג'ו מורו

בובי ג'ו מורו (באנגלית: Bobby Joe Morrow‏; 15 באוקטובר 1935 – 30 במאי 2020) היה אתלט אמריקאי, אלוף אולימפי (מלבורן 1956) בעל 3 מדליות זהב (100 מטר, 200 מטר ו-4x100 מטר) ושיאן עולם.
ביוגרפיה

מורו נולד בהרלינגן, שבטקסס וגדל בחווה בסן בניטו, טקסס לפני שנהיה אצן, מורו שיחק כדורגל במדי בית הספר התיכון סן בניטו. מורו גם היה אצן באוניברסיטת אבילן כריסטיאן וחבר מועדון הגברים Frater Sodalis.
באליפות איחוד האתלטים החובבים ב-1955 זכה מורו בריצת 100 יארד. שנה לאחר מכן הוא זכה בדאבל ספרינט (sprint double) באליפות הקולג'ים הלאומית והגן על תואר איחוד האתלטים החובבים שלו.
ביוגרפיה > אולימפיאדת השיא

באולימפיאדת מלבורן (1956) זכה מורו ב-3 מדליות זהב. בריצת 100 מטר בתוצאה של 10.62 שניות, לפני ת'ן בייקר חברו לנבחרת (10.77 שניות) והקטור הוגאן מאוסטרליה (10.77 שניות), בשלב חצי הגמר הוא קבע שיא אולימפי חדש של 10.52 שניות, בריצת 200 מטר כשהשווה את שיא העולם של 20.6 שניות, לפני אנדרו סטנפילד (20.7 שניות) ובייקר (20.9 שניות) שניהם שיאני העולם מארצות הברית ובריצת שליחים 4x100 מטר ביחד עם בייקר, לימון קינג ואירה מורצ'ינסון בשיא עולם חדש של 39.5 שניות, לפני ברית המועצות (39.8 שניות) וגרמניה (40.3 שניות).
מורו המשיך להצליח ברמה הלאומית אחרי האולימפיאדה, אולם הוא פרש ב-1958 ועבד בתור חוואי ונגר.
זמן קצר לפני אולימפיאדת רומא (1960) חזר מורו להתאמן וניסה להיכנס לנבחרת ארצות הברית, אך כשל במבחנים האמריקאים.
תארים והישגים

בשנת 1956 נבחר מורו בידי כתב העת ספורטס אילוסטרייטד ל"ספורטאי השנה של ספורטס אילוסטרייטד".
בשנת 1989 זכה מורו להיכלל בהיכל התהילה באתלטיקה של ארצות הברית
בשנת 1989 זכה מורו להיכלל בהיכל התהילה האולימפי של ארצות הברית
הנצחה

באוקטובר 2006 בית הספר התיכון סן בניטו קרא לאולם הספורט החדש שלו, בן 11,000 המושבים "היכל הספורט בובי מורו" ‏ (Bobby Morrow Stadium).
ראו גם

התפתחות שיא העולם בריצת 100 מטר (ויקיפדיה האנגלית)
התפתחות שיא העולם בריצת 200 מטר (ויקיפדיה האנגלית)
התפתחות שיא העולם בריצת שליחים 4x100 מטר (ויקיפדיה האנגלית)
הערות שוליים

↑  ביוגרפיה ותוצאות אולימפיות, sports-reference.com
↑  היכל הספורט בובי מורו, texasbob.com
| --- | --- |
בקרת זהויות :  World Athletics: 14343423
נשיאים בצרות

| --- | --- |
כרזת הסרט
כרזת הסרט
 מבוסס על:  סיפור של ג'ק קפלן וריצ'רד צ'פמן
 בימוי:  פיטר סגל 
 הופק בידי:  ג'ון פיטרס
 תסריט:  פטר טולן, ריצ'רד צ'פמן, אי. ג'ק קפלן 
 עריכה:  ויליאם קר
 שחקנים ראשיים:  ג'ק למון ג'יימס גארנר דן אקרויד
 מוזיקה:  ויליאם רוס
 צילום:  ג'וליו מקאט
 מדינה:  ארצות הברית ארצות הברית
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  20 בדצמבר 1996
 משך הקרנה:  101 דקות
 שפת הסרט:  אנגלית
 סוגה:  סרט חבר'ה, סרט קומדיה 
 מקום התרחשות:  וושינגטון די. סי. 
 תקציב:  21,500,000 דולר
 הכנסות:  22,300,000 דולר
 הכנסות באתר מוג'ו:   myfellowamericans
 דף הסרט ב־IMDb
 
נשיאים בצרות (באנגלית: My Fellow Americans) הוא סרט קומדיה פוליטית אמריקאי משנת 1996, בבימויו של פיטר סיגל, עם ג'ק למון, ג'יימס גארנר ודן אקרויד בתפקידים הראשיים.
וולטר מתאו היה אמור לשחק עם ידידו הוותיק ג'ק למון אבל לא היה יכול מסיבות רפואיות וג'יימס גארנר שיחק במקומו.
העלילה היא על שני נשיאי ארצות הברית לשעבר, הראשון דמוקרטי והאחרון רפובליקני. הנשיא המכהן הוא מושחת ומנסה להפליל ולהתנקש בחייהם. הנשיאים בצרות, הם נמלטים על נפשם וחוזרים כדי שיוכלו לטהר את שמם הטוב.
שם הסרט באנגלית נובע מהמילים הראשונות של נשיאי ארצות הברית כאשר הם פונים בנאום לאזרחי ארצות הברית.
עלילה

הסנאטור הרפובליקני מאוהיו, ראסל קרמר (ג'ק למון), מביס את המושל הדמוקרטי של אינדיאנה, מאט דאגלס (ג'יימס גארנר). ארבע שנים לאחר מכן, מביס דאדלס את קרמר וכעבור עוד ארבע שנים מביס מי שהיה סגנו של קרמר, ויליאם הייני (דן אקרויד) את דאגלס.
קרמר ודאגלס עוינים זה את זה. קרמר מתעסק בהשקות שונות אליהן הוא מוזמן בתשלום ודאגלס כותב ספר ומתכונן לגירושין מאשתו.
יו"ר הוועדה הדמוקרטית הלאומית, ג'ו הוליס (וילפורד ברימלי), מגלה פרשת שוחד של הייני וסגנו מתיוס (ג'ון הרד) בשם הקוד "אולמפיה". הוליס מבקש מדאגלס לחקור זאת תמורת הבטחה כי יתמוך בו כמועמד המפלגה בבחרות הבאות. דאגלס מתחיל לחקור וגם קרמר חוקר היות שהייני וראש סגל הבית הלבן, קרל ויטנאור (ברדלי ויטפורד) רוצים להטיל את האשמה עליו.
הם חוקרים את תעשיין הנשק צ'ארלס ריינולדס (ג'יימס רבהורן) אך הוא מכחיש שנתן שוחד. כשהם עומדים לפגוש אותו שוב ברכבו, הוא נורה ונהרג על ידי סוכן הסוכנות לביטחון לאומי פול טאנר (אוורט מקגיל). דאגלס וקרמר נמלטים מהמקום וכעבור זמן קצר הם מקבלים הוראה לעלות על מסוק מארין 1 בדרך לקמפ דייוויד.
כשהם מרגישים שהמסוק טס לכיוון אחר הם מכריחים את הטייס לנחות ויורדים מהמסוק שממריא וכעבור כמה שניות מתפוצץ באוויר. כעת מתחיל מרדף של טאנר ואנשיו בשליחותו של הייני כדי לחסל את קרמר ודוגלס. שני הנשיאים נמלטים במשאית שבה מבריחים מסתננים ממקסיקו, נוסעים בתוך קרוואן של משפחה שירדה מנכסיה בגללה ומגורשים משם ולבסוף מתחמקים מהרודפים על ידי השתתפות במצעד של להטבי"ם ונסיעה מהירה באופנועים של שתי לסביות. מטרתם היא להגיע לספריה הנשיאותית של קרמר באוהיו שם יש מסמך שמעיד שגם הייני היה בפגישה עם ריינולדס. הם מגיעים ורואים שהמסמך זויף.
הם מקבלים מכתב ממזכירתו של ריינולדס שמגלה שויטנאור נפגש עם ריינולדס. הם חודרים לביתו של ויטנאור, חוקרים אותו בעזרתו של הוליס שמזריק לו זריקת אמת, והוא מגלה להם הכל על פרשיית השוחד. הם שוקלים אם לגלות זאת לכתבת פוקס, קיי גריפין (סילה וורד) אך בסוף הם מחליטים לחדור לבית הלבן בעזרת שפית הבית הלבן, ריטה (אסתר רול) שמבריחה אותם לבית הלבן במכוניתה.
לאחר התחמקויות מטאנר וסוכניו הם מצליחים להגיע להייני כשהם רכובים על סוסים. טאנר מנסה לירות בהם אך נהרג על ידי צלף שזיהה אותם וצעד איתם במצעד הלהטבי"ם.
הייני נאלץ להתפטר "מסיבות בריאות" וסגנו נשלח למאסר.
קרמר ודאגלס מחליטים לרוץ במפלגה עצמאית. ורבים מי יהיה נשיא. לפני הנאום לאומה, דאגלס מפיל שטר כסף וכשקרמר מתכופף להרימו הוא מנצל את הזמן בפנותו לקהל ב"ידידי האמריקאים".
צוות השחקנים

| שם השחקן/ית | שם הדמות | הערות |
| --- | --- | --- |
| ג'ק למון | ראסל קרמר | נשיא לשעבר |
| ג'יימס גארנר | מאט דאגלס | נשיא לשעבר |
| דן אקרויד | ביל הייני | נשיא ארצות הברית |
| ג'ון הרד | טד מתיוס | סגן נשיא ארצות הברית |
| לורן באקול | מרגר קרמר | אשתו של ראסל |
| וילפורד ברימלי | ג'ו הוליס | יו"ר הוועדה הדמוקרטית |
| אוורט מקגיל | פול טאנר | סוכן הסוכנות לביטחון לאומי |
| סילה וורד | קיי גריפין | עיתונאית |
| ברדלי וויטפורד | קרל ויטנאור | ראש סגל הבית הלבן |
| מארג הלגנברגר | ג'ואנה | ידידה של דאגלס |
| ג'יימס רבהורן | צ'ארלס ריינולדס | תעשיין נשק |
| אסתר רול | ריטה | שפית בבית הלבן |
| מייקל פניה | ארנסטו |  |
אורמיה

ערך זה עוסק בעיר באיראן. אם התכוונתם למצב המתאר תסמינים באי ספיקת כליות, ראו .
| --- | --- |
דגל אורמיהדגל אורמיה
מראה כללי
מראה כללי
 מדינה:  איראן איראן
 פרובינציה:  מערב אזרבייג'ן
 שטח:  42.7 קמ"ר
 גובה:  1,340 מטרים
 אוכלוסייה:  ‏
  ‑ בעיר:  736,224 (2016)
  ‑ במטרופולין:  1,265,721 (2012)
 קואורדינטות:  37°32′58″N 45°04′11″E﻿ / ﻿37.54944°N 45.06972°E﻿ / 37.54944; 45.06972
 אזור זמן:  UTC +3:30
 https://urmia.ir
  מפת מיקום  מפה מפורטת   (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןאורמיה(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןאורמיה  he tabBackground:;tabBorder:#aaa;defaultTab:0;
אוּרְמִיַה (מאזרית: اورمیه; בפרסית: ‏ارومیهקובץ:Urmia-2.ogg‏Ⓘ‏ - אוֹרוּמִיֵה; בארמנית: Ուրմիա; בכורדית: ورمێ; בסורית: ܐܘܪܡܝܐ) היא בירת פרובינציית מערב אזרבייג'ן בצפון-מערב איראן. על פי מפקד האוכלוסין האחרון של איראן משנת 2016 התגוררו בעיר 736,224 בני אדם, עובדה המדרגת אותה במקום העשירי ברשימת הערים הגדולות של איראן. שמה של העיר ניתן לה על ידי האשורים, ומשמעותו בשפה האשורית (ארמית מזרחית) הוא "עיר של מים" משום שהעיר ממוקמת בקרבת ימת אורמיה, ܐܘܪ אוּר, פירושה עיר (כמו אור כשדים) ו-ܡܝܐ מיא, פירושה מים. העתיקות שנחפרו בסביבת העיר מתוארכות סביב שנת 2000 לפני הספירה.
גאוגרפיה

אורמיה נמצאת בגובה 1,340 מ' מעל פני הים, 121 ק"מ דרום-מערבית לעיר תבריז. שטחה 42.7 קמ"ר. היא נמצאת ברמה באורך 70 ק"מ וברוחב 30 ק"מ.
אזור אורמיה נתחם בהרים רבים. הגבוהים והחשובים שבהם הם קרשין וק'טול, שגובהו 3,614 מ'. מסביב לעיר נמצאים עוד ההרים קוה סיר, ביזודארי, אללה-אכבר-דרלרי, הרי קושצ'י, הר היהודים וקוה זנביל. ממזרח נמצא אגן אורמיה, והוא אזור פורה ביותר, ולכן תסס מאוד מבחינה פוליטית וסבל ממלחמות ומכיבושים רבים. הכפרים והעיירות מסביב לאורמיה נחרבו ושוקמו שוב ושוב במהלך ההיסטוריה.
יהודים

בני הקהילה היהודית, שמקורה בעיר ובסביבתה, קוראים לעצמם נאש דידן (בארמית: אנשים שלנו).
לפי המסורת, הקהילה הוקמה לאחר גלות בבל, ושפת הדיבור שלה היא ארמית חדשה.
הקהילה עלתה ברובה לארץ ישראל בתחילת המאה ה-20.
הקהילה היהודית באורמיה הייתה נתונה בידי מנהיג דתי שטיפל בעניינים פנימיים ובנציג ציבור שייצג את הקהילה עם הסביבה ובעיקר עם השלטון, לצידם היו גם ראשי העדה (אנשים בכירים). הרב בקהילה תפקד כשוחט מוהל ואפילו כחזן. לעיתים הקהילה הייתה זקוקה לכסף ושלחה שליחים שיסעו ברחבי העולם על מנת לאסוף כספים לטובת הצרכים של הקהילה. השיפוט בקהילה היהודית באורמיה נעשה על ידי אנשים שנקראו הוועד. בדרך כלל אנשים בעלי מעמד כלכלי גבוה בקהילה נעשו והתבססו על ידי קשרי שלטון. היהודים באורמיה חיו במספר רחובות סומכים ולא מופרדים מהאוכלוסייה הלא יהודית לעיתים נטמעו ברחובות של האוכלוסייה הלא יהודית. כלל המשפחה היהודית גרה באותו הבית, הבית בעל קומה או שניים. כלל החינוך היהודי עד סוף המאה ה-19 היה שמרני ומסורתי כל זה השתנה באורמיה בעקבות השפעות של המערב ופעולות של כל ישראל חברים שהביאה עימה לשם שיטות חדשות. מסיבת החתונה היהודית באורמיה נמשכה כשבוע ימים, ביום השישי נערך טקס החתונה שהיה מלווה בנגנים זמרים ובשירת ליווי.
בתחילת המאה ה-20 היו באורמיה 4 בתי כנסת אנשים הקהילה נהגו ללכת להתפלל יום יום, את יום השבת נהגו לשמור יהודי אורמיה והוא היה יום של התכנסות מורחבת ארחות משותפות, תפילה, ומפגש. את ההבדלה נהג לעשות הרב בבית כנסת ואחדים עשו בביתם. היהודים באורמיה נהגו למכור דברי סדקית, עסקו במסחר ולכן נדדו, חלקם עסקו במקצועות חופשיים וחלקם יצאו מחוץ לאיראן ומכרו צמר ופירות יבשים. היהודים חיו כמיעוט בקרב אנשי העיר השיעים, כורדים, ארמנים, ואשורים. האשורים היו הכי קרובים ליהודים מכיוון ששניהם דוברי השפה ארמית.
לקריאה נוספת

אורה יעקבי, אלמוס, רמת גן: אות ועוד, 2006
בית כנסת בעיר
קייסי מאסגרייבס

| --- | --- |

 לידה:  21 באוגוסט 1988 (בת 36) גולדן, טקסס, ארצות הברית
 שם לידה:  קייסי לי מאסגרייבס
 מוקד פעילות:  Golden 
 תקופת הפעילות:  מ-2006
 מקום לימודים:  Mineola High School 
 עיסוק:  זמרת, פזמונאית
 סוגה:  קאנטרי • פופ • קאנטרי קלאסי
 סוג קול:  סופרן לירי 
 שפה מועדפת:  אנגלית 
 כלי נגינה:  קול, מנדולינה, גיטרה
 חברת תקליטים:  מרקורי נאשוויל • MCA
 בן או בת זוג:  Ruston Kelly (2017–ספטמבר 2020) 
 פרסים והוקרה:  פרס גראמי לאלבום הקאנטרי הטוב ביותר (2014)  פרס Vanguard (2022)  פרס גראמי לביצוע הקאנטרי הטוב ביותר של צמד/להקה (2024)  Country Music Association Award for Female Vocalist of the Year (2013, 2019)  Country Music Association Award for Song of the Year (2014)  Country Music Association Award for International Achievement (2019)  פרס גראמי להופעת קאנטרי (2019)  פרס גראמי לאלבום השנה (2019)  פרס גראמי לשיר הקאנטרי הטוב ביותר (2014)  פרס גראמי לשיר הקאנטרי הטוב ביותר (2019)  אשת השנה (2022)  פרס גראמי לאלבום הקאנטרי הטוב ביותר (2019)  Country Music Association Award for International Achievement (2016) 
 http://kaceymusgraves.com/
 פרופיל ב-IMDb
 
קייסי לי מאסגרייבס (באנגלית: Kacey Lee Musgraves; נולדה ב-21 באוגוסט 1988) היא זמרת-יוצרת אמריקאית, אשר פועלת בעיקר בארצות הברית. קייסי מאסגרייבס נולדה בגולדן, טקסס שבארצות הברית והחלה את הקריירה שלה בשנת 2006.
בשנת 2013, הוציאה מאסגרייבס את אלבום הבכורה שלה, Same Trailer Different Park. האלבום זכה להצלחה רבה והגיע אל המקום ה-2 במצעד הבילבורד 200. בנוסף לכך, זכה האלבום למעמד הפלטינה בארצות הברית. לאחר שנתיים, הוציאה את אלבומה השני, Pageant Material. האלבום הצליח לשחזר את הצלחת קודמו, והתברג במקום ה-3 במצעד הבילבורד 200. בשנת 2016, הוציאה את אלבום חג המולד הראשון שלה, A Very Kacey Christmas.
בהמשך, הוציאה את אלבומה הרביעי, Golden Hour. האלבום זכה להצלחה חסרת תקדים כאשר זכה בפרס גראמי לאלבום השנה. בנוסף לכך, הוא והסינגלים שיצאו ממנו, זכו בשלושה פרסי גראמי נוספים. באפל מיוזיק הוכתר Golden Hour לאלבום הטוב ביותר לשנת 2019, ובטקס פרסי איגוד מוזיקת הקאנטרי הוא זכה באותו התואר גם כן.
ביוגרפיה

קייסי מאסגרייבס נולדה ב-21 באוגוסט 1988, בגולדן, בטקסס שבארצות הברית. לקייסי אחות קטנה, הנקראת קלי כריסטין סאטון. קלי היא צלמת. את שירה הראשון "Notice Me" כתבה קייסי כבר בגיל שמונה. בנוסף לכך, למדה קייסי לנגן על מנדולינה וגיטרה בגיל שתים עשרה.
בשנת 2017 נישאה מאסגרייבס לזמר הקאנטרי האמריקאי רסטון קלי. בשנת 2020 השניים הכריזו בחשבונות האינסטגרם שלהם כי החלו בתהליך גירושין.